# Referat Af møde i bestyrelsen for SOSU Esbjerg d. 24.marts 2021 kl. 15.00-16.30

**Deltagere:**

Johnny Søtrup, formand

Ruth Nykjær, næstformand

Heidi Have

Susanne Lauth

Tina Agergaard Hansen

Pia Niemann Damtoft

Karsten Uno Petersen

Anne-Mette Holm Sørensen

Peder Munck

Sif Amalie Kær Ellund Nielsen

Christina Klarskov Arnsbæk

Afbud:   
ingen

**Sekretariat:**Lisbeth Nørgaard, Direktør

**Øvrige deltagere:**Claus Larsen, Økonomi- og administrationschef

Mogens Schlüter, Udviklingschef

Mødet blev afholdt som et online møde.

1. **Godkendelse af dagsorden**

Indstilling: Til godkendelse

1. **Godkendelse af referatet fra mødet den 10. december 2020**

I henhold til forretningsordenen pkt. 3.5 er referatet godkendt, da der ikke har været indsigelser.

1. **Årsrapport 2020**

Gennemgang og godkendelse.

Årsrapport 2020 og revisionsprotokollat for årsrapport 2020 blev fremlagt af revisor Per Schøtt. Revisoren gennemgik udvalgte områder fra årsrapporten og revisionsprotokollatet.

Revisoren konstaterede, at det var god årsrapport og der var ikke særlige forhold at tage hensyn til.

Der var en kort gennemgang af hoved- og nøgletal, herunder hvordan udviklingen har været siden 2016 på årselevtal, overskudsgrad, likviditetsgrad, soliditetsgrad og finansieringsgrad. Revisoren konstaterede en positiv udvikling gennem alle årene.

Resultatet er positivt med et overskud på 3.8 mio.kr. svarende til en overskudsgrad på 5,4.

Konklusionerne: ingen bemærkninger til ledelsespåtegning og revisorerklæring og en fin ledelsesberetning.

Revisoren havde forslag til en ændring i årsrapporten side 28 vedr. ”Usædvanlige forhold”, så teksten er overensstemmende med teksten i ledelsesberetningen. Dette blev godkendt.

Revisionsprotokollen indeholder ingen kritiske bemærkninger.

Årsrapport 2020 og revisionsprotokollat til årsrapporten blev godkendt. Bestyrelsens underskrift på såvel årsrapport som revisionsprotokollat for 2020 vil foregå elektronisk.

Formanden blev bemyndiget til på vegne af bestyrelsen til at underskrive bilag til ministeriet, vedrørende bestyrelsens stillingtagen til revisors eventuelle kritiske bemærkninger og væsentlige anbefalinger i revisionsprotokollatet samt bestyrelsestjekliste.

Bestyrelsen godkendte endvidere økonomi- og administrationschef Claus Larsen til at forestå indberetning af årsrapporten, den endelig godkendelse og signering heraf via digital signatur

Bilag: 3.1 Udkast til årsrapport 2020.

Bilag: 3.2 Udkast til revisionsprotokollat til årsrapport 2020.

Bilag: 3.3 Bestyrelsestjekliste og bestyrelsens stillingtagen til revisors eventuelle kritiske bemærkninger og væsentlige anbefalinger i revisionsprotokollatet

1. **Orientering ved direktøren**

4.1 COVID-19

Yderligere genåbning fra den 6/4, hvor alle elever nu kan vende tilbage på skolen med fremmøde hver anden uge. Og online undervisning hver anden uge.

Hertil kommende krav om etablering af test kapacitet på skolen, så alle elever og ansatte kan testes på skolen to gange i ugen. Der pågår aktuelt et arbejde med at uddanne supervisorer, som skal overvåge selvtestningen og evt. hjælpe elever og ansatte, såfremt de ikke ønsker at udføre testen selv.

Direktøren udtrykte stor glæde over, at vi nu igen kan få elever tilbage på skolen i større omfang.

4.2 Sygefravær 2020

Skolens sygefraværsstatistik viser et fald i det samlede antal sygedage. Antal sygedage pr. ansat er faldet fra 9,47 sygedage i 2019 til 5,59 sygedage i 2020.

Bilag 4.2 Sygefraværsstatistik 2020

4.3 MTU 2021

Skolen har netop gennemført en medarbejdertilfredshedsundersøgelse, men har ikke modtaget resultaterne endnu, hvorfor resultaterne fremlægges på mødet i juni.

4.4 Rekruttering og dimensionering

Skolens rekrutteringsindsats har medført en stigning af elever på grundforløb 2 med 13% fra 2019 til 2020.

Skolen har invitere kommunerne til dialog om, hvordan vi sammen kan sikre, at de rekrutteringsindsatser, der gøres i forhold til at øge elevtallet på grundforløb 2, modsvares af tilstrækkelige pladser på hovedforløbene.

Forhandling om en 5-årig dimensioneringsaftale på SOSU-området pågår aktuelt, og skal være afsluttet ved udgangen af maj måned. Alt peger på, at niveauet af pladser vil blive højere end den, vi kender i dag.

4.5 Aftale om fagligt løft til alle de elever, der har været ramt af covid-19-nedlukninger

På erhvervsuddannelserne giver aftalen mulighed for både et fælles løft af fagligt efterslæb med fokus på de praktiske fag ved en forlængelse af grundforløbene, og målrettede individuelle indsatser for de elevgrupper, der er eller har været særligt ramt af gentagne nedlukninger

På skolen tilbydes særlige understøttende aktiviteter til elever, der har brug for det. Der er etableret online lektiecafé, trivselstiltag og særlig opmærksomhed på support til elever vedr. IT (Pæd.IT).

Bilag 4.5 Politisk aftale om fagligt efterslæb og trivsel

4.6 Treparten og Finanslovsudspillet

Aktuelt venter vi på at se udmøntningen af aftaler fra Treparten. Rammeaftalen for optag for 25-årige på GF2 (SSA) er netop kommet i høring og skal behandles i skolens lokale uddannelsesudvalg lige efter påske.

1. **Orientering ved formanden og andre bestyrelsesmedlemmer**

Formanden orienterede om status på arbejdet med skolens fremtidige behov for tilstrækkelig bygningskapacitet. Pga Corona situationen har det ikke været muligt at afholde fysisk møde med det ingeniørfirma, som skal hjælpe med at afdække mulighederne for, hvad vi kan lave på egen matrikel. Der planlægges med et møde hurtigst muligt.

1. **Kvaliteten på skolens uddannelser og kurser**

Der blevet givet korte præsentationer af følgende områder:

Elevtrivselsmåling (ETU) /v. udviklingschef Mogens Schlüter

Kvalitetsmåling på AMU (VIS-Kvalitet) - /v. kursuschef Kim Madsen

Optag /gennemførelse på ordinære uddannelser /v. udviklingskonsulent Mette Trige

Årets ETU viser et meget flot resultat. Eleverne trives godt på SOSU Esbjerg. Det er især de parametre, som vedrører læringsmiljøet og dermed lærernes tilgang til eleverne (respekt, yde faglig hjælp m.m.), som har den største betydning for elevernes trivsel. ETU rapporten vil blive brugt på uddannelsesniveauerne og drøftes i skolen LUU og på elevrådet.

På AMU viser årets tilfredsheds resultater, at skolen også her placerer sig meget højt sammenlignet med de ca. 100 uddannelsessteder der udbyder AMU.

Generelt faldt aktiviteten på AMU i 2020 med ca. 10% sammenlignet med 2019. På landsplan var faldet på ca. 30%.

Grundet Corona blev 2020 året hvor mange kurser blev udbudt som fjernundervisning.

Deltagerne har taget godt imod fjernundervisningen og kurserne scorer en meget høj tilfredshed. Og de oplever en høj grad af udbytte af kurserne.

Erfaringerne fra 2020 vedr. fjernundervisning på AMU bygger vi videre på fremover.

Vedr. optag/gennemførelse:

Ansøgertal til GF1 opgøres i marts måned, og viser et fald gennem de sidste 3 år. Skolen rekrutterer dog helt ind til uddannelsesstart i august, og ser vi på antallet af påbegyndte, er det stort set uændret i forhold til 2019.

Frafaldet er faldet, når vi ser på måden ministeriet opgør tallene på (efter 3 og 6 måneder). Skolen opgør også selv frafaldet, men kigger på hele uddannelsen. Her viser tallene, at der i 2020 er sket en stigning i frafaldet. Derfor vil skolen i 2021 fokusere på frafaldsmønstre og blive klogere på hvem falder fra og hvorfor, og handle herudfra.

1. **Uddannelserne**

7.1 Nyt fra de lokale uddannelsesudvalg (LUU)

Næstformanden gav et kort referat fra fællesmødet mellem de to udvalg (SOSU/PA), hvor der bl.a. var en temadrøftelse af udvalgte områder fra Treparten og Finanslovsudspillet samt ny dimensioneringsaftale og kvaliteten af skolens uddannelser og kurser.

Herefter var der særskilte møder i de to LUU`er. Her blev bl.a. følgende drøftet:

|  |  |
| --- | --- |
| SOSU | PA |
| Afslutning af projekt Karrierematch  Nyt SSH-projekt  AMU online forløb på SOSU  Rekruttering af ny ledige til SOSU | Minimumsnormeringer  Kompetenceudvikling for pædagogmedhjælpere  AMU online forløb på pæd.området |

1. **Resultatlønskontrakt for direktøren**

8.1 Afrapportering af direktørens resultatlønskontrakt 2020

I januar 2021 har formanden og næstformanden vurderet direktørens afrapportering og fastlagt udmøntningen.

Resultatlønskontrakten blev vurderet opfyldt svarende til 98,75%.

Afrapporteringen er lagt på skolens hjemmeside.

8.2 Direktørens resultatlønskontrakt 2021

Med afsæt i bilag 9.3 fra bestyrelsesmødet i december 2020 har formanden og næstformanden udarbejdet ny resultatlønskontrakt for 2021.

Den nye kontrakt er lagt på skolens hjemmeside.

1. **Eventuelt**

Tina Agergaard Hansen orienterede om, at der på landsdækkende TV (muligvis mandag den 29.marts) kommer et indslag om Varde kommunes tiltag vedr. rekruttering af østeuropæere til SOSU-uddannelserne. Tina sender en mail til bestyrelsen, når hun kender tidspunktet.

Susanne Lauth udtrykte ros til ansatte og ledelse for at SOSU Esbjerg har ydet en flot præstation i et besværligt år.

**Referent:** Mogens Schlüter

Dato: 24.marts 2021

### Bestyrelsens underskrifter

|  |  |
| --- | --- |
| Johnny Søtrup | Ruth Nykjær |
| Tina Agergaard Hansen | Karsten Uno Petersen |
| Susanne Lauth | Heidi Have |
| Pia Niemann Damtoft | Anne-Mette Holm Sørensen |
| Peder Munck | Sif Amalie Kær Ellund Nielsen |
| Christina Klarskov Arnsbæk |  |